b'\n_START_ARTICLE_\nPaavo Kae\n_START_PARAGRAPH_\nPaavo Erkki Olavi Kae (ent. Kajander) (s. 1. marraskuuta 1914 Riihim\xc3\xa4ki) oli suomalainen pes\xc3\xa4palloilija. _NEWLINE_Paavo Kae pelasi pes\xc3\xa4palloa mestaruussarjassa kaikkiaan kymmenen kautta saavuttaen Suomen mestaruuden vuonna 1933 ja hopeaa 1935. Vuonna 1935 h\xc3\xa4n pelasi It\xc3\xa4-L\xc3\xa4nsi-ottelussa._NEWLINE_Ensimm\xc3\xa4isen piirinmestaruutensa Kae voitti 1930 pelatessaan Riihim\xc3\xa4en Pallonly\xc3\xb6jien kakkosjoukkueessa, joka loppuottelussa voitti seuran ykk\xc3\xb6sjoukkueen. _NEWLINE_Kae toimi RPL:n varapuheenjohtajana 1968-69. Riihim\xc3\xa4en kauppalan- ja kaupunginvaltuustoon h\xc3\xa4n kuului 16 vuotta ja toimi kaupunginhallituksessa seitsem\xc3\xa4n vuotta. Kaelle on my\xc3\xb6nnetty mm. Suomen Urheilun hopeinen ansioristi.'